钦定古今图书集成/明伦汇编/氏族典/第321卷 > 《廖用贤尚友录》 > 曾阜
## 钦定古今图书集成/明伦汇编/氏族典/第321卷 > 《廖用贤尚友录》 > 曾阜

按《左传》：昭公元年，叔孙归，曾夭御季孙以劳之，旦及
日中，不出。曾夭谓曾阜曰：“旦及日中，吾知罪矣。鲁以
相忍为国也。忍其外，不忍其内，焉用之？”阜曰：“数月于
外，一旦于是，庸何伤贾而欲赢而恶嚣乎？”阜谓叔孙
曰：“可以出矣。”叔孙指楹曰：“虽恶是，其可去乎？”乃出见
之。